Èyí ẹ̀kẹrin je arẹwà obìnrin nínú ayé ṣùgbọ́n àggàbàgebè ènìyàn ni, nígbà tí ó wà ní wúndíá, ó ń ṣe ìlara àwọn ẹgbẹ́ rẹ̀, ó ń dá ìjà sílẹ̀ láàrin àwọn ọ̀rẹ́ méjì, àwọn ọkùnrin méje ni wọ́n wí pé kí ó fẹ́ àwọn ó sì gbà láti fẹ́ àwọn méjèèje, bẹ́ẹ̀ àsẹ̀hìnwá-àsẹ̀hìnbọ̀ kò fẹ́ enì kan ṣoṣo nínú wọn mọ́. Nígbẹ̀hìn ọ̀rọ̀ yìí ọ̀kan nínú àwọn ọkùnrin wọn-ọnnì ṣe é ní ibi, ó lo òògùn burúkú fún un ẹ̀jẹ̀ ara obìnrin náà kò sì ṣàn mọ́, nígbà tí ọkàn rẹ̀ kò lù kìkì mọ́, mo lọ ṣe iṣẹ́ tí Olódùmarè rán mi, mo mú ẹ̀mí rẹ̀ jáde, ìbànújẹ́ sì pọ̀ ní agbo-ilé náà gidigidi.
Eyi ekerin je arewa obinrin ninu aye sugbon aggabagebe eniyan ni, nigba ti o wa ni wundia, o n se ilara awon egbe re, o n da ija sile laarin awon ore meji, awon okunrin meje ni won wi pe ki o fe awon o si gba lati fe awon mejeeje, bee asehinwa-asehinbo ko fe eni kan soso ninu won mo. Nigbehin oro yii okan ninu awon okunrin won-onni se e ni ibi, o lo oogun buruku fun un eje ara obinrin naa ko si san mo, nigba ti okan re ko lu kiki mo, mo lo se ise ti Olodumare ran mi, mo mu emi re jade, ibanuje si po ni agbo-ile naa gidigidi.